Koulupuku

Koulupuku on jonkin koulun oppilaille määrätty yhdenmukainen asu, jota oppilaiden on käytettävä koulupäivän aikana. Koulupuvut ovat käytössä useassa maassa mutta eivät esimerkiksi Suomessa.

Koulupukupakkoa on perusteltu esimerkiksi sillä, että koulupuku antaa oppilaille yhteenkuuluvuuden tunteen koulunsa kanssa, sillä, että se opettaa oppilaat pukeutumaan hyvin, sekä sillä, että yhdenmukaisen pukeutumisen avulla vältettäisiin oppilaiden eriarvoisuus, joka perustuu erihintaisiin vaatteisiin. Koulupukuja on vastustettu esimerkiksi niiden tuoman ylimääräisten kustannusten vuoksi ja siksi, että ne tukahduttaisivat oppilaiden yksilöllisyyden.

Maittain
Koulupuvut ovat käytössä joko kaikilla tai useimmilla koulutasoilla esimerkiksi Yhdistyneessä kuningaskunnassa, Australiassa, Venäjällä, Kiinassa, Japanissa, Intiassa, Etelä-Koreassa, Pohjois-Koreassa, Vietnamissa, Indonesiassa, Bhutanissa, Sri Lankassa, Syyriassa, Ghanassa ja Kuubassa. Myös joissakin kouluissa Yhdysvalloissa on koulupukupakko. Joissakin maissa kaikilla maan koululaisilla on samanlaiset asut, mutta joissakin maissa eri kouluilla on omat koulupukunsa.

Koulupuvun tyyli, vilpoisuus ja peittävyys vaihtelevat eri maissa kulttuurin ja ilmaston mukaan. Monissa maissa koulupukuun kuuluvat pitkät housut, valkoinen kauluspaita, solmio ja takki. Joissain maissa pojat käyttävät sortseja. Useasti tyttöjen koulupukuun kuuluvat hame, pitkät tai polvisukat, solmio ja kauluspaita tai villapaita.

Esimerkkejä

Lähteet

Univormu
Peruskoulu